Source: https://e-justice.europa.eu/content_order_for_payment_procedures-41-pl-printMS_EJN-fi.do?member=1
Timestamp: 2020-01-20 12:30:31+00:00

Document:
Maksamismääräysmenettelyt - Puola
1 Riidattomien saatavien velkomusprosessin olemassaolo
1.1 Menettelyn soveltamisala
1.1.1 Minkälaisiin saataviin menettely soveltuu (esim. vain rahasaatavat, vain sopimukseen perustuvat saatavat)?
1.1.2 Onko menettelyssä käsiteltäville vaatimuksille säädetty määrällinen yläraja?
1.1.3 Onko menettelyn käyttö vapaaehtoista vai pakollista?
1.1.4 Voidaanko menettelyä soveltaa, jos vastaaja asuu toisessa jäsenvaltiossa tai kolmannessa maassa?
1.2 Toimivaltainen tuomioistuin
1.3 Muotovaatimukset
1.3.1 Onko vakiolomakkeen käyttäminen pakollista (jos on, mistä lomakkeita saa)?
1.3.2 Täytyykö minun käyttää lakimiestä?
1.3.3 Kuinka yksityiskohtaisesti minun täytyy kuvailla vaatimuksen peruste?
1.3.4 Täytyykö minun esittää kirjallista näyttöä saatavasta? Jos täytyy, mitkä asiakirjat ovat hyväksyttäviä todisteita?
1.4 Hakemuksen hylkääminen
1.5 Muutoksenhaku
1.6 Kantajan vaatimuksen vastustaminen
1.7 Vastustamisen vaikutus
1.8 Seuraus siitä, ettei vastaaja vastusta kannetta
1.8.1 Mitä on tehtävä, jotta tuomiosta tulisi täytäntöönpanokelpoinen?
1.8.2 Onko tämä tuomio lopullinen vai voiko vastaaja edelleen valittaa siitä?
Tuomioistuin antaa maksamismääräyksen, jos kanne koskee rahasaatavaa tai muuta vastaavaa suoritusta.
Maksamismääräys voidaan antaa vaateen arvosta riippumatta.
Menettely on vapaaehtoinen. Tuomioistuin antaa maksamismääräyksen kantajan kanteessa kirjallisesti esittämän hakemuksen perusteella.
Maksamismääräysmenettelyä ei voida aloittaa, jos maksamismääräystä ei voida antaa vastaajalle tiedoksi Puolassa.
Maksamismääräysmenettely kuuluu alioikeuksien (sądy rejonowe) ja aluetuomioistuinten (sądy okręgowe) toimivaltaan.
Käytössä ei ole vakiolomaketta.
Maksamismääräysmenettelyssä ei ole pakko käyttää lakimiestä.
Kanteessa on esitettävä tarkoin määritelty vaatimus sekä selvitys tosiseikoista, joihin vaatimus perustuu.
Vaatimuksen perusteena olevat tosiseikat on näytettävä toteen liittämällä kanteeseen seuraavat asiakirjat:
a) virallinen asiakirja;
b) velallisen hyväksymä lasku;
c) velalliselle osoitettu maksuvaatimus ja velallisen kirjallinen ilmoitus, jossa hän tunnustaa velan;
d) velallisen hyväksymä maksuvaatimus, jonka pankki on palauttanut, koska sitä ei ole voitu maksaa sen vuoksi ettei tilillä ole riittävästi varoja.
Tuomioistuin antaa maksamismääräyksen myös vekselin tai sekin asettajaa tai optiotodistuksen tai asianmukaisesti täytetyn saantitodistuksen antajaa vastaan, jos niiden aitoudesta ja sisällöstä ei ole epäselvyyttä.
Tuomioistuin hylkää kanteen seuraavissa tapauksissa:
asiaa ei voida käsitellä tuomioistuimessa;
samaa saatavaa koskeva asia samojen osapuolten välillä on jo vireillä tai lopullisesti ratkaistu;
jompikumpi osapuoli ei ole oikeuskelpoinen tai kantaja ei ole oikeustoimikelpoinen eikä hänellä ole laillista edustajaa tai kantajana olevan organisaatioyksikön hallintoelimet eivät ole toimintakykyisiä.
Ks. kohta 1.6.
Vaatimusta vastustetaan toimittamalla kirjallinen vastine siihen tuomioistuimeen, joka antoi maksamismääräyksen. Vastineessaan vastaajan on ilmoitettava, vastustaako hän koko maksamismääräystä vai vain sen osaa, ja esitettävä oikeudelliset perusteet, jotka hylkäämisen uhalla on esitettävä ennen asian pääkäsittelyä, ja asiaan liittyvät tosiseikat ja todisteet. Tuomioistuin hylkää liian myöhään esitetyt väitteet ja todisteet, paitsi jos osapuoli voi osoittaa, että viivästys johtui siitä riippumattomista syistä tai että myöhässä esitettyjen väitteiden ja todisteiden huomioon ottaminen ei viivästytä asian käsittelyä tai että on olemassa muita poikkeuksellisia olosuhteita.
Jos vastaaja on vastustanut vaatimusta asianmukaisella tavalla, tuomioistuin määrää käsittelypäivän ja antaa vastineen tiedoksi kantajalle.
Maksamismääräyksestä tulee turvaamismääräys (tytuł zabezpieczenia) heti kun se on annettu, ja se on täytäntöönpanokelpoinen ilman täytäntöönpanolauseketta.
Jos vastaaja ei vastusta maksamismääräystä määräajassa, siitä tulee täytäntöönpanokelpoinen ilman eri muodollisuuksia.
Maksamismääräysmenettelyssä annettuun maksamismääräykseen ei voida hakea muutosta.

References: tuomioistuin

Tuomioistuin 
 Tuomioistuin 

Tuomioistuin 

Tuomioistuin 
 Tuomioistuin 
 tuomioistuin